ai4 C. PLINII HIST. NAT. LIB. XXXVI. 



Samius : medicinae ex eo , vin. 



XL. Est lapis samius in eadem insula, ubi terram 

 laudavimus , poliendo auro utilis. Utilis et in medicina 

 oculorum ulceribus cum lact , quo supra dictum est 

 modo , contra veteres lacrymationes. Prodest et contra 

 vitia stomachi potus : vertigines sedat : mentes commo- 

 tas restituit. Quidam et morbis comitialibus utiliter dari 

 putant, et ad urinae difficultates. Acopis etiam miscetur. 

 Probatur gravitate et candore. Vulvas et partus conti- 

 neri adalligato eo tradunt. 



Arabus : medicinae ex eo , n. 



XLT. Arabus lapis ebori similis , dentifriciis adcom- 

 modatur crematus. Privatim haemorrhoidas sanat cum 

 lanugine linteorum , linteolis insuper impositis. 



De pumice : medicinae ex eo, ix. 



XLTI. Non prsetermittenda est et pumicum natura. 

 Appellantur quidem ita et erosa saxa , in aedifciis , quae 

 musea vocant , dependentia , ad imaginem specus arte 

 reddendam : sed et ii pumices , qui sunt in usu corpo- 

 rum laevigandorum feminis , jam quidem et viris , atque 

 (ut ait Catullus") libris, laudatissimi sunt in Melo, Ni- 

 syro , et jEoliis insulis. Probatio in candore minimoque 

 pondre, et ut quam maxime spongiosi aridique sint. 



